کووڈ 19 کے دوران مسلمانوں کے نماز اور نماز جنازہ کے مسائل

دنیا بھر کووڈ 19 کی وبا کے پھیلنے کے دوران ماہر اطباء ، سیاست دان اور حکومت کے ارباب مجاز نے شروع میں بہت ہی زیادہ سماجی فاصلہ قائم کرنے پر زور دیا، پھر اس دھیرے دھیرے یہ شرائط میں نرمی کرتے گئے۔ کئی جگہوں پر مساجد میں یا تو عملًا جماعت کو روک دیا گیا یا کچھ افراد جمع ہو کر نماز ادا کرنے لگے۔ جمعے کے موقع پر سماجی فاصلہ بنائے رکھنے کے لیے کم از کم ایک فرد کا فاصلہ رکھنے پر زور دیا جانے لگا، جس کی وجہ سے ایک ہی مسجد میں متعدد جماعتیں کھڑی ہونے لگی۔ ماسک اور سینی ٹائزر پر زور دیا جانے لگا۔  کچھ ممالک جیسے کہ جرمنی میں مساجد کی کمی کی وجہ سے جمعے کی نماز چرچوں میں ادا کی گئی تھی۔ 

 کئی احیتیاطی تدابیر پر علمائے کرام کی مہر 
دنیا بھر کے مسلمان علما نے حسب ذیل نکات کی حمایت کی نماز یا نماز جنازہ وغیرہ سے متعلق تھے:
1 حکومتی و طبی ہدایات کی پابندی: وبا کے دوران حکومت اور ماہرینِ صحت کی جانب سے جاری کردہ احتیاطی اقدامات (ماسک، فاصلہ، پابندیاں وغیرہ) کی شرعی دائرے میں رہتے ہوئے پابندی ضروری ہے۔ اس وجہ سے اگر مساجد پر روک یا معدود ے چند کے سوا زیادہ افراد کے جمع پر روک لگے تو لاز م ہے کہ عوام اس طریقے کو اپنائے۔

2 سماجی فاصلہ اختیار کرنا: بیمار افراد سے غیر ضروری میل جول سے بچنا اور ہجوم سے گریز کرنا سنتِ نبویؐ کی تعلیمات کے مطابق ہے۔ اس وجہ سے بھی کسی بھی بیماری سے متاثر شخص یا مشکوک شخص پر ضڑوری ہے کہ مساجد سے دور رہے۔ نیز مساجد اور دینی اجتماعات میں سماجی فاصلہ کا خیال رکھا جائے۔

3 نماز جنازہ فرض کفایہ ہے، اسے کچھ افراد بھی جمہور کے لیے ادا کر سکتے ہیں۔ 

4 غسل دینے کی صورت میں وائرس کے دوسروں تک پھیلنے کا اندیشہ ہے۔ یہی سبب ہے کہ اسپتالوں کی جانب سے میت کوایک بڑے بیگ میں پیک کردیاجاتاہے اوراندروباہروائرس کو مارنے والی دوائیں بھی ڈال دی جاتی ہیں تاکہ اسے اٹھانے اوردفن کرنے والے متاثر نہ ہوں۔حالانکہ اٹھانے اور دفن کرنے والوں کی لیے بھی حفاظتی کٹ کا استعمال ضروری ہوتاہے۔ مسئلہ تب زیادہ سنگین ہوجاتاہے جب کسی کورونا مریض کا گھر میں ہی انتقال ہوجائے۔ ظاہر ہے کہ کسی اسپتال جیسی احتیاطی تدابیرگھرمیں ممکن نہیں ہوتیں۔ اس بارے میں کئی اطباء اور علما سے غسل جنازہ سے اجتناب کا مشورہ دیا ہے۔ جامعہ ملیہ اسلامیہ نئی دہلی کے شعبہ اسلامک اسٹڈیزکے استاد،متعددکتابوں کے مصنف اور اسلامی احکام کے ماہر ڈاکٹرمفتی محمد مشتاق تُجاوری نے آواز دی وائس سے کہا کہ اگرچہ مردے کو غسل دینا فرض کفایہ ہے لیکن بعض صورتوں میں پہلے بھی غسل نہیں دیاجاتاتھا۔ ایساہی معاملہ کورونا متاثرہ میت کے ساتھ بھی ہے۔ اگرکوئی ایسی صورت ہوکہ غسل دیاجاسکے اور وائرس کے پھییلائوسے بچابھی جاسکے توضرورغسل دیا جائے ورنہ تیمم کرایاجائے اور یہ بھی ممکن نہ ہوتوبغیرغسل کے ہی احترام کے ساتھ جنازہ پڑھ کردفن کریں۔ اس سلسلے میں شرعیہ کونسل ،جماعت اسلامی ہند کی جانب سے مذکورہ مسائل کے تمام پہلوؤں پر غور و فکر کرنے کے لیے ایک نشست منعقد کی گئی جس میں سابق امیر جماعت و صدر شرعیہ کونسل مولانا جلال الدین عمری اورڈاکٹر محمد رضی الاسلام ندوی سکریٹری شرعیہ کونسل نے شرکت کی اور انتہائی غور و فکر کرنے کے بعد شرعی احکام کی وضاحت کی۔اس وضاحت میں کہا گیا کہ ’’میت کا غسل عام حالات میں واجب ہے لیکن اگر ڈاکٹر کورونا میں مرنے والے کو غسل دینے سے کورونا وائرس کے پھیلنے کا شدید خطرہ ظاہر کر رہے ہوں اور اسے تیمم کرانا بھی دشوار ہوتو یہ واجب ساقط ہوجائے گا۔ یہی حکم کفن پہنانے کا ہے، اگر ڈاکٹر میت کے کپڑے اتارنے اور کفن پہنانے سے وائرس پھیلنے کا قوی اندیشہ ظاہر کر رہے ہوں تو اسے جس پلاسٹک بیگ میں اسپتال سے لایا جاتاہے وہی کافی ہے۔ ’’

 حوالہ جات 

زمرہ:کورونا وائرس
زمرہ:نماز